Комисија за избор корисника

Избеглица и интерно расељених,

за доделу пакета хране

Број: 06-261/2023-3

Датум : 18.03.2024. год.

Врање

**Повереништво за избеглице града Врања – Комисијa за избор корисника** избеглица и интерно расељених лица која бораве на територији града Врања за доделу помоћи кроз пакете хранерасписује ДРУГИ

**ЈАВНИ ПОЗИВ**

**за подношење захтева за избор корисника за** доделу помоћи кроз пакете хране **за најугроженије породице избеглица и интерно расељених лица које живе на територији града Врања.**

**I**

Право на Помоћ могу да остваре породична домаћинства избеглица и интерно расељених лица са боравиштем у граду Врању, без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику.

Поред услова из става 1. овог члана, потребно је и да подносилац пријаве или чланови његовог породичног домаћинства испуне и један од следећих услова:

1. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању;
2. трочлано и вишечлано породично домаћинство са дететом/децом до навршених 18 година живота;
3. домаћинства са лицем којем је утврђен смањен или потпуни губитак радне способности или телесно оштећење (80% и више процената инвалидитета);
4. породична домаћинства са чланом породице са тешким обољењем и то: малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни инсулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, деца са инвалидитетом или сметњама у развоју итд.;
5. породице са више генерација, са једним или више чланова преко 60 година;
6. домаћинство старијих лица (жене преко 60 и мушкарци преко 65 година живота);
7. једночлана породична домаћинства са лицем преко 60 година живота и
8. породице са жртвом сексуалног/породичног насиља.

**II**

Уз пријаву на обрасцу, која се преузима у Служби Повереништва за избеглице и миграције у ГУ града Врања или на шалтеру писарнице (Услужни центар, шалтер бр.1) за доделу помоћи која је саставни део Правилника, који се подноси преко писарнице Градске управе града Врања, подносилац је дужан да достави следећу документацију:

1. фотокопије важећих избегличких/расељеничких легитимација (обавезно за подносиоца пријаве);
2. фотокопије личних карата Републике Србије (очитане уколико су у питању биометријске карте са чипом) за сва лица старија од 16 и више година (не односи се на лица која имају важеће избегличке легитимације);
3. важећа пријава боравишта на територији Града Врања (обавезно за подносица пријаве који је евидентиран као интерно расељено лице);
4. доказ о приходима за све пунолетне чланове домаћинства и то: потврда послодавца о висини нето зараде за месец који претходи месецу објављивања јавног позива, уверење из Националне службе за запошљавање да се лице налази на евиденцији незапослених лица, чек од пензије за месец који претходи месецу објављивања јавног позива, потврда ПИО ФОНДА да лице остварује/не остварује право на пензију, оверена лична изјава код надлежног органа да лице остварује или не остварује приходе;
5. медицинска документација не старија од годину дана;
6. решење надлежног органа о смањеном или потпуном губитку радне способности/телесном оштећењу/сметњама у развоју
7. жртве сексуалног/породичног насиља прилажу пресуду надлежног суда или извештај Центра за социјални рад и
8. једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се Подносилац пријаве непосредно брине о детету и да самостално обезбеђује средства за издржавање, а да други родитељ не учествује или недовољно учествује у тим трошковима, а да у међувремену, Подносилац пријаве није засновао брачну или ванбрачну заједницу.

Пријавни обрасци могу се добити у Повереништву за избеглице и миграције или на шалтеру писарнице (Услужни центар, шалтер бр.1). Захтеви се подносе преко Писарнице Градске управе Врање.

**Период за подношење захтева је од 18.03.2024.године закључно са 29.03.2024.године.**

Комисија за доделу помоћи

председник Комисије

\_\_\_\_\_\_\_\_\_\_\_\_\_\_\_\_\_\_